
1. Вовед 

          Проценката на влијанието на регулативата (ПВР) преставува интегрален дел во процесот на подготовка на закони.   Квалитетното спроведување на процесот на ПВР придонесува кон ефективно и ефикасно спроведување на законите, а со тоа и остварување на политиките на Владата на Република Северна Македонија. Основна цел на процесот на ПВР е да обезбеди министрите и Владата на Република Северна Македонија да добијат релевантни и точни информации за ефектите од можните начини за решавање на прашањето и за предложениот начин за постигнување на целта заради која се предлага предлогот на закон.


          Министерството за јавна администрација (МЈА) како надлежно министерство за управување на процесот на регулаторна реформа редовно ја следи примената, спроведувањето и почитувањето на Методологијата за проценка на влијание на регулативата и врши редовна проверка на сите предлог закони кои се доставуваат во Владина постапка за разгледување, за тоа дали се објавуваат на Единствениот национален електронски регистар на прописи (ЕНЕР). За наодите од овие активности редовно се информира Владата на Република Северна Македонија.

          Целта на овој Извештај е да даде годишен преглед на почитувањето на обврските кои произлегуваат од процесот на ПВР и задолжителната објава на законите на ЕНЕР, оценка на постапката за спроведување и квалитетот на Извештаите за ПВР  како и наоди и препораки за негово унапредување. 

Дополнително, текстот содржи информации за организацијата и управувањето на процесот од страна на Министерството за јавна администрација и почитувањето на процесот на консултации на ЕНЕР.


· Континуиран процес кој овозможува да се анализираат причините за воведување на конкретни мерки, да се утврдат можните опции за постигнување на целта, да се испитаат и разберат последиците од предложените мерки и да се вклучат засегнатите страни во сите фази од процесот и
· Алатка која овозможува анализирање на можните трошоци и придобивки, како и ризиците кои би можеле да имаат влијание врз граѓаните, економијата, деловните субјекти и општеството во целина.
ПВР ИМА ДВОЈНА УЛОГА 

2. Правна рамка за спроведување на проценка на влијанието на регулативата и случаите на отстапувања 

ПВР е процес за систематско утврдување и проценување на очекуваните влијанија од предлог-регулативите преку користење на конзистентни аналитички методи. ПВР претставува компаративен процес кој се заснова на дефинирање на целите кои треба да се постигнат со регулативата и изнаоѓање на можните начини за нивно постигнување за да може систематски да се избере најефективниот и најефикасниот начин за постигнување на целта на предлог-регулативата. 

Правната рамка преку која треба да се обезбеди квалитетен процес на подготвување на закони, подзаконска регулатива и стратешки документи ја сочинуваат следниве подзаконски акти и документи: 
· Деловникот за работа на Владата на Република Северна Македонија, 
· Методологија за стратешко планирање и подготвување на годишната програма за работа на Владата на Република Северна Македонија, 
· Методологија за анализа на политиките и координација, 
· Методологија за проценка на влијанието на регулативата, 
· Упатство за начинот на постапување во работата на министерствата во процесот на спроведување на проценка на влијанието на регулативата и
· Одлука за формата и содржината на Извештајот зa проценка на влијанието на регулативата. 


Со Методологијата за проценка на влијанието на регулативата и Упатство за начинот на постапување во работата на министерствата во процесот на спроведување на проценка на влијанието на регулативата поблиску се уредува начинот на постапување во процесот на ПВР. 
	[bookmark: _Hlk193708378]
Согласно Деловникот за работа на Владата на Република Северна Македонија, ПВР се спроведува за сите предлог-закони кои се доставуваат до Владата за разгледување и утврдување освен за: 

· Законите чие усвојување се предлага по итна постапка;
· Законите за ратификација на меѓународни договори;
· Законите со кои се врши терминолошко усогласување со други закони; 
· Буџетот на Република Северна Македонија; 
· Законот за извршување на буџетот на Република Северна Македонија;
· Законите за задолжување и 
· Законите за гаранција.




Согласно Методологијата за проценка на влијанието на регулативата, процесот се спроведува во следниве чекори: 

	[image: ]



Со Упатство за начинот на постапување во работата на министерствата во процесот на спроведување на проценка на влијанието на регулативата поблиску се уредува начинот на:

1. Планирање на ПВР, каде министерствата е потребно да утврдат:

· каков ќе биде степенот на можни влијанија од предлогот на закон,
· кои засегнати страни ќе бидат вклучени, 
· какви податоци ќе бидат неопходни за да се направат потребните анализи и 
· ресурсите потребни за спроведување на процесот на ПВР и подготовка на годишен план за ПВР.
	Ова е интерна постапка во министерствата каде врз основа на анализата на состојбите во областа, дефинирањето на проблемот, анализата на постојната регулатива и на нејзиното спроведување и консултациите со засегнатите страни, министерствата се определуваат за регулаторни или нерегулаторни мерки како можни решенија за проблемите или состојбите кои биле констатирани во областите за кои се надлежни и начините за нивно решавање.




2. [bookmark: _Hlk99459018]Подготовка на Годишен план за ПВР, кој се објавува на ЕНЕР најдоцна 15 дена по усвојувањето на Годишната програма за работа на Владата на Република Северна Македонија. 
	Oд вкупно 17 министерства кои предвиделе подготовка на предлог закони во Годишната програма за работа на Владата на Република Северна Македонија за 2025 година, 10 министерства (МТ, МЗШВ, МЛС, МФ, МВР, МОН, МО, МСПДМ, МДТ и МЈА) извршиле објава на Годишен план за ПВР на ЕНЕР.




3. Подготовка на Известување за почеток на процесот на подготовка на предлог закон (во понатамошниот текст Известување) и објава на ЕНЕР најдоцна 5 дена пред почетокот на процесот на ПВР.

	По воведените системски ограничувања на ЕНЕР во однос на почитување на роковите за објавување на документите кои произлегуваат од процесот на ПВР нема отстапки во начинот на објавување на Известувањето.



4. Спроведување процесот на ПВР опфаќа:

· анализа на проблемот, 
· дефинирање на цели на предлог законот, 
· утврдување на можни решенија на проблемот/опции за постигнување на утврдените цели (вклучувајќи ја опцијата ,,не прави ништо“), 
· утврдување на трошоците, придобивките и влијанијата од економски, фискален и социјален аспект, како и од аспект на влијанијата врз животната средина за секое од утврдените можни  решенија, 
· споредба помеѓу трошоците и придобивките од утврдените можни решенија (опции),
· утврдување на решение кое најефективно ќе придонесе кон остварување на утврдените цели на предлогот, 
· вградување на решението во предлогот на закон и
· подготовка на Нацрт извештај за ПВР кој содржи преглед на спроведените анализи и извршените консултации со засегнатите страни во текот на целиот процес на ПВР.
	Досегашната пракса покажа дека постои напредок во пополнување на Нацрт извештаите за ПВР, но сеуште постојат примери на делумно, нецелосно пополнети извештаи кои содржат скромни информации од спроведениот процес на ПВР и истите не обезбедуваат релевантни информации за позитивните и негативните влијанија од можните начини за решавање на проблемот, како и за предложениот начин за постигнување на целта заради која се предлага предлогот на закон.



5. Нацрт Извештајот за ПВР и предлогот на закон се објавуваат на ЕНЕР најдоцна 30 дена пред доставување на нацрт Извештајот за ПВР до Министерството за јавна администрација.
	Досегашната пракса покажа дека има напредок во почитување на правилото Нацрт Извештајот и нацрт Законот да се доставуваат до МЈА на мислење по истекот на минималниот рок од 30 дена за консултација на ЕНЕР, но сеуште постојат примери каде министерствата отстапуваат од ова правило. 



6. Нацрт Извештајот за ПВР, потпишан од државниот секретар на министерството се доставува на мислење до Министерството за јавна администрација. По добивање на мислењето од Министерството за јавна администрација, се подготвува предлог Извештај за ПВР, кој го потпишува ресорниот министер и заедно со Предлогот на закон и останатите материјали, се доставуваат до Генералниот секретаријат на Владата на Република Северна Македонија.

7. По утврдување на предлогот на закон од страна на Владата на Република Северна Македонија и добивање на извадок од Нацрт записникот од одржаната седница на Владата на Република Северна Македонија, Извештајот за ПВР заедно со предлогот на закон се објавува на ЕНЕР.
	Редок е случајот кога по добивање на извадок од Нацрт записникот од одржаната седница на Владата на Република Северна Македонија, министерствата ги објавуваат предлог Извештајот за ПВР и предлог законот на ЕНЕР.  





3. Состојба во однос на почитувањето на обврските кои произлегуваат од процесот на ПВР и задолжителната објава на законите (кои подлежат на процесот на ПВР) на ЕНЕР
[bookmark: _Hlk193892120][bookmark: _Hlk193803085]          Направената споредба на вкупно утврдени предлог – закони од страна на Владата на Република Северна Македонија во 2025 година, податоците добиени од ЕНЕР и Генералниот секретаријат на ВРСМ и податоците со кои располага МЈА во однос на доставени извештаи за ПВР на мислење покажуваат дека од вкупно 133 предлог закони, кои во периодот јануари- декември 2025 година биле утврдени од страна на Владата на Република Северна Македонија, 59 не подлежат на ПВР, додека од останатите 74 предлог закони кои подлежат на ПВР, 40 предлог – закони или 54% биле доставени до Владата на Република Северна Македонија со предлог Извештај за ПВР, 27 предлог – закони или 36,5% од нив биле објавени на ЕНЕР и 24 нацрт Извештаи за ПВР или 32,4% од нив биле доставени до МЈА за обезбедување на мислење.  

Табела 1: Споредбени податоци за ПВР по години

	[bookmark: _Hlk69972245]ГОДИНA
	
ВКУПНО ЗАКОНИ УСВОЕНИ ОД ВЛАДАТА НА РСМ
	
ВКУПНО ЗАКОНИ УСВОЕНИ ОД ВЛАДАТА НА РСМ КОИ ПОДЛЕЖАТ НА ПВР 
	
ДОСТАВЕНИ ПРЕДЛОГ ЗАКОНИ ДО ВЛАДАТА НА РСМ СО ИЗВЕШТАЈ ЗА ПВР 

	
ОБЈАВЕНИ ДОКУМЕНТИ НА ЕНЕР 
	
ДОСТАВЕНИ НАЦРТ ИЗВЕШТАИ ЗА ПВР ДО МЈА НА МИСЛЕЊЕ 

	2014
	350
	335
	77 (22%)
	114 (32,6%)
	40 (11,4%)

	2015
	614
	566
	234 (41,3%)
	136 (24%)
	80 (14,1%)

	2016
	284
	252
	135 (53,6%)
	21 (8,3%)
	76 (30,2%)

	2017
	72
	54
	43 (80%)
	45 (83 %)
	32 (59 %)

	2018
	133
	109
	94 (86%)
	94 (86%)
	79 (72%)

	2019
	279
	242
	186 (77%)
	124 (51%)
	157 (65%)

	2020
	134
	121
	63 (52,06%)
	58 (47,93%)
	58 (47,93%)

	2021
	137
	111
	62 (55,85%)
	41 (36,94%)
	49 (44,14%)

	2022
	102
	68
	38 (56%)
	27 (40%)
	29 (42,65%)

	[bookmark: _Hlk161753554]2023
	113
	72
	44 (61%)
	37 (51,4%)
	24 (33,3%)

	2024
	193
	89
	55 (61,8%)
	30 (33,7%)
	17 (19%)

	2025
	133
	74
	40 (54%)
	27 (36,5%)
	24 (32,4%)




Графикон 1: Споредбени податоци за ПВР по години



Врз основа на податоците за 2025 година, се забележува нецелосна примена на ПВР. Oд 74 усвоени закони кои подлежат на ПВР, само 54% биле доставени до Владата со соодветни извештаи за ПВР, што укажува на тоа дека дел од законите се доставуваат до Владата без соодветна анализа на нивното влијание. Исто така, недоволната транспарентност се согледува преку нискиот процент (36,5%) на објавени документи на ЕНЕР, што едновремено упатува на ограничена можност за консултација со засегнатите страни. Дополнително, само 32,4% од нацрт-извештаите за ПВР биле испратени до МJА на мислење, што преставува  недоволно почитување на процедурите утврдени во Деловникот за работа на Владата. 

Приказот даден во графикон 2 укажува на различниот степен на транспарентност и вклученост на јавноста во процесот на консултации во различни министерства, со што се нагласува потребата од унапредување на практиките за објавување на предлог закони на ЕНЕР.

Графикон 2: Приказ по министерства за почитување на процесот на консултации на ЕНЕР во 2025 година



Во однос на почитувањето на процесот на консултации на ЕНЕР во 2025 година, податоците упатуваат на различна практика на министерствата во однос на објавувањето на предлог законите и извештаите за ПВР на ЕНЕР. Од приказот може да се заклучи дека Министерството за внатрешни работи, Министерството за јавна администрација и Министерството за образование и наука во целост ја почитуваат процедурата за објава на ЕНЕР, додека Министерството за финансии, Министерството за транспорт и Министерството за социјална политика, демографија и млади и имаат најголем број на необјавени документи на ЕНЕР. Оваа состојба укажува на потребата од унапредување на практиките на министерствата за спроведување на навремени консултации со цел обезбедување на инклузивност во процесот на подготовка на законите.
 
Во графикон 3 е даден преглед на постапувањето на МЈА согласно пристигнатите барања од министерствата во 2025 година во однос на запазувањето на постапката за обезбедување на мислење по нацрт извештаите за ПВР. Во периодот јануари – декември 2025 година, по барање на министерствата, МЈА има дадено 132[footnoteRef:1] мислења од кои 41 (31%) за нацрт Извештаи за ПВР, 6 (4%) за предлог Извештаи за ПВР, 26 (20%) за предлог закони доставени без Извештај за ПВР, 39 (30%) за предлог закони кои не подлежат на ПВР и 20 (15%) за предлог закони доставени на мислење по втор пат. [1:  Оваа бројка ги содржи сите закони кои биле доставени до МЈА на мислење независно дали истите биле доставени на разгледување до ВРСМ ] 



[bookmark: _Hlk193875142]Графикон 3: Приказ на дадени мислења од МЈА по пристигнати барања од министерствата во 2025 година 



Овој приказ укажува на различниот степен на почитување на обврската за обезбедување на мислење по нацрт Извештаите за ПВР, со што се нагласува потребата од унапредување на практиките за задолжително обезбедување на мислење од МЈА пред предлог законите да се достават во владина постапка.

Со цел обезбедување на целосен увид во состојбите и постапувањето во процесот на ПВР, во Прилог 1 на овој Извештај е даден табеларен преглед[footnoteRef:2] за секое министерство поединечно, кој содржи име на законот, министерството предлагач, редниот број на седницата на Владата на Република Северна Македонија и датумот на кој законот бил утврден, податок за доставен Извештај за ПВР до ВРСМ, податок за објавување на законот на ЕНЕР, преглед дали се објавени задолжителните документи за ПВР[footnoteRef:3], податок дали Извештајот за ПВР е навремено доставен до МЈА на мислење[footnoteRef:4] и дали е запазен минималниот рок од 30 дена консултации на ЕНЕР. Овој табеларен преглед е направен врз основа на податоците добиени од Генералниот секретаријат на ВРСМ, ЕНЕР и податоците со кои располага МЈА. [2:  Преглед на почитувањето на обврските кои произлегуваат од процесот на ПВР и задолжителната објава на законите на ЕНЕР ]  [3:  Известување за почеток на процесот на подготовка на предлог закон, Нацрт извештај за ПВР и нацрт закон 
4 Обврска која произлегува од Деловникот за работа на Владата на Република Северна Македонија]  [4: ] 


4. Воспоставување на квалитативна оценка на Извештаите за ПВР
Со цел унапредување на квалитетот на процесот на проценка на влијанието на регулативата и обезбедување на подлабинска анализа на содржината на Извештаите за ПВР, во 2025 година Министерството за јавна администрација воспостави интерен образец за квалитативна оценка на Извештаите за ПВР.

Досегашната пракса на следење на процесот на ПВР беше насочена претежно кон формалното почитување на постапката, односно дали предлог-законите содржат Извештај за ПВР, дали истиот е доставен до МЈА на мислење и дали документите се објавени на ЕНЕР. Иако ваквиот пристап обезбедува увид во степенот на почитување на процедурите, тој не овозможуваше целосна оценка на аналитичкиот квалитет на спроведената проценка.

Оттука, воспоставувањето на интерен образец за квалитативна оценка на Извештаите за ПВР има за цел да обезбеди систематско, објективно и споредливо оценување на квалитетот на Извештаите за ПВР, преку анализа на суштинските елементи на процесот: дефинирање на проблемот, поставување на цели, разгледување на опции, проценка на влијанија, консултации, препорачано решение, спроведување и следење.

Овој пристап не претставува воведување на нова нормативна обврска за министерствата, ниту дополнителна постапка надвор од утврдената правна рамка, туку претставува интерна аналитичка алатка на МЈА за поефикасно и поконзистентно извршување на надлежноста за давање мислење и следење на примената на Методологијата за ПВР.

Оценувањето се врши врз основа на однапред дефинирани критериуми и единствена скала за оценка, со што се обезбедува еднаков третман на сите извештаи и се намалува можноста за субјективна интерпретација. 

Табела 2: Преглед на критериуми за оценка на квалитетот на Извештаите за ПВР
		Оцена
	Опис
	Што значи во пракса

	0
	Необразложено
	Нема содржина, анализа или релевантни податоци

	1
	Ограничено образложено
	Описно, со општи формулации, без доволно докази или анализа

	2
	Соодветно образложено
	Јасна логика и основна анализа, со релевантни податоци

	3
	Целосно образложено
	Сеопфатна анализа, споредби, квантификација и јасна аргументација






Табела 3: Преглед на скалата за тежинска оценка на квалитетот на Извештаите за ПВР
		Секција
	Оцена (0–3)
	Тежина (%)

	1. Опис на проблем
	
	15

	2. Цели
	
	10

	3. Опции
	
	15

	4. Влијанија
	
	30

	5. Консултации
	
	10

	6. Препорачано решение
	
	5

	7. Спроведување
	
	5

	8. Следење и оценување
	
	10






Посебна тежина во оценувањето има анализата на влијанијата, со што се нагласува суштинската улога на ПВР како алатка за донесување одлуки засновани на докази. Во оваа секција се оценува дали се анализирани ефектите по поединечни опции, дали се користени релевантни податоци или проценки и дали постои јасна логичка врска помеѓу предложената мерка и очекуваните резултати. Воспоставувањето на квалитативна оценка има развојна функција, при што нејзината цел е:
· идентификација на слабостите во аналитичкиот пристап,
· насочување на обуките и техничката поддршка,
· подобрување на квалитетот на идните Извештаи за ПВР,
· зајакнување на врската помеѓу ex-ante и ex-post фазата на проценка.

Со примената на стандардизираниот пристап за квалитативна оценка, во 2025 година беше овозможено систематско утврдување на степенот на аналитичка разработеност на Извештаите за ПВР. Во анализираниот период се оценети вкупно 24 извештаи кои се доставени до МЈА на мислење, при што просечниот вкупен резултат изнесува 34%. Распределбата на резултатите укажува дека најголем дел од извештаите се категоризирани како несоодветни (17), односно содржат ограничено образложение и недоволна аргументација во поединечните секции, додека помал дел се оценети како делумно соодветни (6). Не е евидентиран извештај кој достигнува ниво на целосно соодветна и сеопфатна аналитичка разработка. Најчесто утврдените слабости се однесуваат на ограничено разгледување на алтернативни опции, недоволна квантификација на влијанијата и отсуство на јасно дефинирани и мерливи индикатори за следење. 

Во Прилог 2 на овој Извештај е даден табеларен преглед за секое министерство поединечно, кој содржи оценка на постапката за спроведување и квалитетот на Извештаите за ПВР за 2025 година.

5. Организација и управување на процесот на ПВР 
Квалитетното спроведување и управување на процесот на ПВР преку соодветни внатрешни процедури и обезбедување капацитети за спроведување на аналитичките алатки во рамки на процесот на ПВР се од исклучително значење за  обезбедување на одржливост на целокупниот процес. 

За подобра внатрешна координација на процесот во министерствата како и координација со MJA, клучна улога имаат координаторите на процесот на ПВР во министерствата и нивните заменици. Координаторот за ПВР обезбедува поддршка во однос на спроведување на сите чекори во процесот на ПВР во рамките на министерството, прибира податоци и врши подготовка на Годишниот план за ПВР, дава совети при подготвување на Извештајот за ПВР и сл. И покрај добро воспоставената структура за координација на процесот во министерствата предизвик преставува честата промена на лицата задолжени за ПВР. Оттука е неопходна поголема посветеност на државните секретари во министерствата кои го  определуваат начинот на организација на процесот. Согласно Методологијата за ПВР, државниот секретар во министерствата се грижи за постојано унапредување на процесот на ПВР во министерството преку обезбедување на доследно спроведување на процесот.

Во рамките на овој процес особено значајна улога има Генералниот секретаријат на ВРСМ кој согласно Деловникот за работа на ВРСМ, се грижи предлозите на закони што се доставуваат до Владата да содржат проценка на влијанието на регулативата и соработува и врши координација со министерствата по ова прашање. Сепак, и покрај јасно воспоставените структури постојат предизвици во практичната примена. Оттука, за нивно надминување е потребно Генералниот секретаријат да ја зајакне својата контролна улога и тоа во насока законите кои не ја поминале постапката за ПВР и немаат обезбедено мислење од МЈА по однос на истата да не можат да влезат во владина постапка за разгледување. 

5.1 Организација и управување на процесот на ПВР во МЈА
          Покрај спроведување на процесот на ПВР во подготовката на предлог законите во областите за кое е надлежно, МЈА се грижи за унапредување на процесот на ПВР. Тековно, по барање на министерствата, МЈА дава информации и насоки во однос на примената на процесот на ПВР, актите кои ја уредуваат материјата за ПВР и аналитичките алатки за спроведување на ПВР.

           Согласно Деловникот за работа на Владата на Република Северна Македонија, МЈА дава мислење за предлозите на закони кои подлежат на ПВР. Мислењето се подготвува врз основа на нацрт Извештајот за ПВР доставен од страна на надлежното министерство. Мислењето на МЈА содржи оценка за процесот на ПВР од аспект на усогласеност на предлог законите со актите кои ја уредуваат материјата за ПВР[footnoteRef:5].  [5:  Методологија за проценка на влијанието на регулативата, Упатство за начинот на постапување во работата на министерствата во процесот на спроведување на проценка на влијанието на регулативата  и Одлука за формата и содржината на Извештајот за проценка на влијанието на регулативата ] 


Интегрирањето на аспектите на родова еднаквост и социјална инклузија претставува важна компонента на понатамошното унапредување на ПВР. Иницијативата „Интеграција на методологија и алатка за Родова еднаквост и социјална инклузија (РЕСИ) во процесот на ПВР“, поддржана и од Владата на Обединетото Кралство преку Британската амбасада во Скопје, отвори простор за воведување подлабински анализи на социјалните влијанија. Во периодот октомври 2024 - февруари 2025 година беа организирани шест работилници со претставници од релевантни институции, со што се поставија основи за интегрирање на овие аспекти во методологијата и практиката на ПВР.

Понатамошна поддршка за унапредување на процесот за ПВР беше обезбедена преку проектот „Преосмислување на управувањето - фаза 2“, финансиран од Владата на Обединетото Кралство преку Британската амбасада во Скопје и имплементиран од МЈА и Центарот за управување со промени. Во периодот септември 2025 -февруари 2026 година беа организирани две дискусии со фокус-групи со координатори за ПВР и за еднакви можности. Преку овој процес беа идентификувани клучните институционални, методолошки и практични предизвици, како и конкретни предлози за унапредување на методолошката рамка, извештајот за ПВР и потребата од ИКТ-поддршка на процесот на ПВР. Паралелно со овие активности, се реализираа и обуки за координаторите за ПВР и службениците за еднакви можности, со учество на 20 претставници од институциите. 

Во декември 2025 година, во рамки на континуираната соработка со СИГМА, беа организирани обуки за јакнење на капацитетите за управување со ПВР, на кои учествуваа околу 40 државни службеници. Овие активности претставуваат дел од постојаната стручна поддршка на СИГМА за унапредување на системот на ПВР и зајакнување на институционалните капацитети во оваа област.

МЈА континуирано вложува силни напори за унапредување на процесот на ПВР и зајакнување на институционалните капацитети и подобрување на квалитетот на ПВР. Во тек се активности за подготовка на нови акти за ПВР како и за воведување на електронски модул на ЕНЕР, преку кој ќе се олесни процесот на пополнување на ПВР образецот и истовремено ќе се подобри квалитетот на изработените Извештаи за ПВР. 






6. Ефективни консултации со засегнати страни и потреба од оценка на консултациите
Во насока на унапредување на квалитетот и влијанието на јавните консултации, како и на подобрување на нивната транспарентност и отчетност, со новиот Деловник за работа на Владата (2024) рокот за јавни консултации преку порталот ЕНЕР е продолжен од 20 на 30 дена, со што се обезбедува повеќе време за вклучување на засегнатите страни. Со оваа мерка се создадени услови за поквалитетни, подолготрајни и поинклузивни јавни консултации.  

ЕНЕР постојано се развива и претставува централна точка каде се презентираат сите предлог закони кои се доставуваат во владина постапка, заради коментар од страна на засегнатите страни. ЕНЕР и неговото користење од страна на засегнатите страни е од огромно значење за целокупниот процес на консултации и подготвувањето на регулативата. Поголема транспарентност на постапката за ПВР се обезбедува и преку воспоставената техничка можност мислењата од МЈА по извештаите за ПВР да се објавуваат на порталот ЕНЕР. Со ова решение јавноста и засегнатите страни добиваат целосен увид во текот на постапката и тоа од нацрт-извештајот за ПВР, преку доставените коментари во процесот на јавни консултации, до мислењето по однос на нацрт Извештаите за ПВР од МЈА. Овој пристап придонесува кон поголема транспарентност, отчетност и доверба во процесот на креирање закони како и кон зајакнување на културата на донесување одлуки засновани на докази.
На овој начин се зајакнува довербата на јавноста во консултативниот процес и се обезбедува поголемо реално влијание на доставените предлози врз конечните законски решенија.

Консултациите со засегнатите страни во процесот на донесување на закони, други прописи и акти, се неизоставен дел од современиот, демократски процес на управување со јавните политики, но и еден од клучните чекори во зајакнувањето на отвореноста, одговорноста и ефикасноста на работата на државните институции. Постепеното отворање на просторот за континуиран дијалог меѓу државните институции и засегнатите страни во процесите на создавање, спроведување и вреднување на јавните политики носи потенцијал за повеќекратни позитивни ефекти за квалитетот на одлучување, како и за јакнење на довербата на граѓаните во работата на државните институции.


7. Наоди и препораки
Врз основа на податоците содржани во овој Извештај а со цел унапредување на процесот на ПВР во продолжение се дадени наоди и препораки.

· Наоди:
1. Низок процент на навремено обезбедување на мислење од Министерството за јавна администрација 
· Само 20% од нацрт-извештаите за ПВР биле навремено доставени до МЈА за обезбедување на мислење, што укажува на недоследно почитување на постапката за обезбедување на мислење по нацрт Извештаите за ПВР по спроведена консултација на ЕНЕР (по истекот на минималниот рок од 30 дена), пред да се достават предлог-законите во владина постапка.
2. Низок процент на објавување на предлог законите на ЕНЕР
· Само 36,5% од предлог-законите кои подлежат на ПВР биле објавени на ЕНЕР, што укажува дека повеќе од 63,5 % од предлог-законите не биле достапни за јавно коментирање во рок од минимум 30 дена на ЕНЕР.
3. Делумно почитување на обврската за објава на Годишни планови за ПВР на ЕНЕР
· Од вкупно 17 министерства кои предвиделе подготовка на предлог закони во Годишната програма за работа на Владата на Република Северна Македонија за 2025 година, само 10 министерства извршиле објава на Годишен план за ПВР на ЕНЕР.

· Препораки:
1. Подобрување на практиките за почитување на процедурата за спроведување на ПВР
· Министерствата пред доставување на  предлог-законите во владина процедура задолжително да обезбедат мислење по нацрт-извештаите за ПВР од МЈА по истекот на минималниот рок од 30 дена за консултација на ЕНЕР.
· Генералниот секретаријат на ВРСМ да обезбеди предлозите на законите што се доставуваат до Владата да содржат проценка на влијанието на регулативата и мислење по нацрт Извештајот за ПВР од страна на МЈА а доколку материјалите се некомплетни да ги врати до предлагачите за нивно комплетирање како предуслов за да бидат разгледани од работните тела на Владата.
· МЈА да обезбеди континуирани обуки за ресорните министерства за процесот на ПВР и консултации на ЕНЕР.
2. Зголемување на транспарентноста и јавните консултации
· Задолжителна објава на нацрт извештаите за ПВР и предлог законите на ЕНЕР од страна на министерствата.
· Почитување на новиот минимален рок од 30 дена за консултации на ЕНЕР согласно Деловникот за работа на Владата.
· Обезбедување на јавна достапност на мислењата по нацрт Извештаите за ПВР на ЕНЕР од страна на МЈА.
· Навремено објавување на Годишните планови за ПВР од страна на министерствата (во рок од 15 дена од донесување на Годишната програма за работа на Владата).
Објавен на ЕНЕР	
МФ	МНРНТ	МВР	МП	МТ	МЕТ	МЗШВ	МЈА	МДТ	МОН	МКТ	МСПДМ	МЖСПП	МЛС	МЗ	МЕРМС	МОЗ	КПВРСМ	5	3	1	4	7	2	1	1	2	Необјавен на ЕНЕР	
МФ	МНРНТ	МВР	МП	МТ	МЕТ	МЗШВ	МЈА	МДТ	МОН	МКТ	МСПДМ	МЖСПП	МЛС	МЗ	МЕРМС	МОЗ	КПВРСМ	6	1	2	13	4	4	2	4	6	1	1	2	1	1	Не подлежи на ПВР	
МФ	МНРНТ	МВР	МП	МТ	МЕТ	МЗШВ	МЈА	МДТ	МОН	МКТ	МСПДМ	МЖСПП	МЛС	МЗ	МЕРМС	МОЗ	КПВРСМ	7	16	3	22	12	1	10	#REF!	
МФ	МНРНТ	МВР	МП	МТ	МЕТ	МЗШВ	МЈА	МДТ	МОН	МКТ	МСПДМ	МЖСПП	МЛС	МЗ	МЕРМС	МОЗ	КПВРСМ	1	



[VALUE] ([PERCENTAGE])
[VALUE]([PERCENTAGE])
[VALUE] ( [PERCENTAGE])
[VALUE] ([PERCENTAGE])
[VALUE] ([PERCENTAGE])

Мислење од МЈА по нацрт Извештај за ПВР	Мислење од МЈА по предлог Извештај за ПВР	Мислење од МЈА по закон доставен без нацрт Извештај за ПВР	Мислење од МЈА за закони кои не подлежат на ПВР	Предлог закони доставени на мислење по втор пат	41	6	26	39	20	

Вкупно закони усвоени од Влада кои подлежат на ПВР	
2014	2015	2016	2017	2018	2019	2020	2021	2022	2023	2024	2025	335	566	252	54	109	242	121	111	68	72	89	74	Доставени предлог закони до Влада со Извештај за ПВР	
2014	2015	2016	2017	2018	2019	2020	2021	2022	2023	2024	2025	77	234	135	43	94	186	63	62	38	44	55	40	Објавени документи на ЕНЕР	
2014	2015	2016	2017	2018	2019	2020	2021	2022	2023	2024	2025	114	136	21	45	94	124	58	41	27	37	30	27	Доставени нацрт Извештаи за ПВР до МИОА на мислење	
2014	2015	2016	2017	2018	2019	2020	2021	2022	2023	2024	2025	40	80	76	32	79	157	58	49	29	24	17	24	

